title: 2014/285/SZVP: Sklep Političnega in varnostnega odbora EUTM Mali/2/2014 z dne 13. maja 2014 o sprejemu prispevkov tretjih držav za vojaško misijo Evropske unije, ki prispeva k usposabljanju malijskih oboroženih sil (EUTM Mali)

text:
               17.5.2014

               SL

               Uradni list Evropske unije

               L 147/70

         SKLEP POLITIČNEGA IN VARNOSTNEGA ODBORA EUTM MALI/2/2014
   z dne 13. maja 2014
   o sprejemu prispevkov tretjih držav za vojaško misijo Evropske unije, ki prispeva k usposabljanju malijskih oboroženih sil (EUTM Mali)

      (2014/285/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 8(2) Sklepa,
   ob upoštevanju naslednjega:

               (1)

               V skladu s členom 8(2) Sklepa 2013/34/SZVP je Svet pooblastil Politični in varnostni odbor (PVO) za sprejetje ustreznih sklepov o sprejemu predlaganih prispevkov tretjih držav.

               (2)

               Na podlagi priporočila poveljnika misije EU glede prispevkov Gruzije, Republike Moldavije in Črne gore ter mnenja Vojaškega odbora Evropske unije bi bilo treba prispevke Gruzije, Republike Moldavije in Črne gore sprejeti.

               (3)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov ter ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   1.   Prispevki Gruzije, Republike Moldavije in Črne gore za vojaško misijo Evropske unije, ki prispevajo k usposabljanju malijskih oboroženih sil (EUTM Mali) se sprejmejo in štejejo za pomembne.
   2.   Gruzija, Republika Moldavija in Črna gora so oproščene finančnega prispevka v proračun EUTM Mali.
   Člen 2
   Ta sklep začne veljati na dan sprejetja.

      V Bruslju, 13. maja 2014

            Za Politični in varnostni odbor

            Predsednik

         W. STEVENS

      (1)  UL L 14, 18.1.2013, str. 19.


title: Sklep Sveta z dne 6. decembra 2001 o zaščiti evra pred ponarejanjem

text:
Pomembno pravno obvestilo

|

32001D0887

Uradni list L 329 , 14/12/2001 str. 0001 - 0002

		Sklep Svetaz dne 6. decembra 2001o zaščiti evra pred ponarejanjem(2001/887/PNZ)SVET EVROPSKE UNIJE JE –ob upoštevanju Pogodbe o Evropski uniji in zlasti členov 31 in 34(2)(c) te Pogodbe,ob upoštevanju pobude Francoske republike [1],ob upoštevanju mnenja Evropskega parlamenta [2],ob upoštevanju naslednjega:(1) Uredba Sveta (ES) št. 974/98 z 3. maja 1998 o uvedbi evra [3] določa, da se valuta, izražena v evrih, da v obtok od 1. januarja 2002, in sodelujoče države članice obvezuje, da zagotovijo primerne ukrepe proti ponarejanju in predrugačenju bankovcev in kovancev evrov.(2) Ukrepe za zaščito evra, vzpostavljene s prejšnjimi instrumenti, je treba dopolniti in okrepiti z določbami, ki zagotavljajo tesno sodelovanje med pristojnimi organi držav članic, Evropsko centralno banko, nacionalnimi centralnimi bankami, Europolom in Eurojustom za zatiranje kršitev, ki vključujejo ponarejanje evra.(3) Svet je 29. maja 2000 sprejel Okvirni sklep 2000/383/PNZ o povečanju zaščite s kaznimi in drugimi sankcijami proti ponarejanju v povezavi z uvedbo evra [4].(4) 28. junija 2001 je Svet sprejel Uredbo (ES) št. 1338/2001 o določitvi ukrepov, potrebnih za zaščito evra pred ponarejanjem [5] in Uredbo (ES) št. 1339/2001 o razširitvi veljavnosti Uredbe (ES) št. 1338/2001 o določitvi ukrepov, potrebnih za zaščito evra pred ponarejanjem, na tiste države članice, ki niso uvedle evra kot skupne valute [6] –SKLENIL:Člen 1Opredelitev pojmovV tem sklepu uporabljeni izrazi imajo naslednji pomen:(a) "ponarejeni bankovci" in "ponarejeni kovanci" so bankovci in kovanci, določeni kot taki s členom 2 Uredbe (ES) št. 1338/2001;(b) "ponarejanje in kršitve, povezane s ponarejanjem evra" so ravnanje, v povezavi z evrom, opisano v členih 3 do 5 Okvirnega sklepa Sveta 2000/383/PNZ;(c) "pristojni organi" so organi, ki jih države članice določijo za centraliziranje informacij, zlasti osrednji nacionalni uradi, ter za odkrivanje, preiskovanje ali kaznovanje ponarejanja in kršitev, povezanih s ponarejanjem evra;(d) "Ženevska konvencija" je Mednarodna konvencija za zatiranje ponarejanja valut, podpisana v Ženevi 20. aprila 1929, z njenim protokolom;(e) "Konvencija Europol" je Konvencija z 26. julija 1995 o ustanovitvi Evropskega policijskega urada [7].Člen 2Strokovna analiza bankovcev in kovancevDržave članice zagotovijo, da v okviru preiskav v zvezi s ponarejanjem in kršitvami, povezanimi s ponarejanjem evra:(a) potrebne strokovne analize domnevno ponarejenih bankovcev izvaja Nacionalni center za analize (NAC), imenovan ali ustanovljen na podlagi člena 4(1) Uredbe (ES) št. 1338/2001; in(b) potrebne strokovne analize domnevno ponarejenih kovancev izvaja Nacionalni center za analize kovancev (CNAC), imenovan ali ustanovljen na podlagi člena 5(1) Uredbe (ES) št. 1338/2001.Člen 3Posredovanje izsledkov strokovnih analizDržave članice zagotovijo, da se izsledki analiz NAC in NCAC v skladu s členom 2 sporočijo Europolu v skladu s Konvencijo Europol.Člen 4Obveznost sporočanja podatkov1. Države članice zagotovijo, da osrednji nacionalni uradi iz člena 12 Ženevske konvencije Europolu v skladu s Konvencijo Europol sporočajo centralizirane podatke o preiskavah v zvezi s ponarejanjem in kršitvami, povezanimi s ponarejanjem evra, vključno s podatki, pridobljenimi od tretjih držav. Države članice in Europol sodelujejo pri določanju podatkov, ki jih je treba sporočati. Podatki vključujejo vsaj podrobnosti o vpletenih osebah, podrobnosti o kršitvah, okoliščine, v katerih so bili prekrški odkriti, okoliščine zasega in povezave z drugimi primeri.2. Pristojni organi držav članic, kadar je to potrebno, v preiskavah v zvezi s ponarejanjem in kršitvami, povezanimi s ponarejanjem evra, uporabljajo zmogljivosti, ki jih zagotavlja Začasna enota za pravosodno sodelovanje, in pozneje zmogljivosti za sodelovanje, ki jih zagotavlja Eurojust po svoji ustanovitvi, v skladu z določbami, ki so določene v listinah o ustanovitvi Začasne enote za pravosodno sodelovanje in Eurojusta.Člen 5Začetek veljavnostiTa sklep začne veljati z dnem objave v Uradnem listu.V Bruslju, 6. decembra 2001Za SvetPredsednikM. Verwilghen[1] UL C 75, 7.3.2001, str. 1.[2] Mnenje podano dne 23. oktobra 2001 (še ni objavljeno v Uradnem listu).[3] UL L 139, 11.5.1998, str. 1.[4] UL L 140, 14.6.2000, str. 1.[5] UL L 181, 4.7.2001, str. 6.[6] UL L 181, 4.7.2001, str. 11.[7] UL L 316, 27.11.1995, str. 2. Konvencija, nazadnje spremenjena s Protokolom z dne 30. novembra 2000 (UL L 358, 13.12.2000, str. 2).--------------------------------------------------


title: Sklep Komisije z dne 13. februarja 2013 o imenovanju članov odbora višjih inšpektorjev za delo za nov mandat

text:
               15.2.2013

               SL

               Uradni list Evropske unije

               C 43/24

         SKLEP KOMISIJE
   z dne 13. februarja 2013
   o imenovanju članov odbora višjih inšpektorjev za delo za nov mandat
   2013/C 43/08
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Komisije 95/319/ES z dne 12. julija 1995 o ustanovitvi Odbora višjih inšpektorjev za delo (1), zlasti člena 5 Sklepa,
   ob upoštevanju seznama kandidatov, ki so ga predložile države članice,
   ob upoštevanju naslednjega:

               (1)

               Člen 5(1) Sklepa 95/319/ES določa, da Odbor sestavlja po en polnopravni član iz vsake države članice in da je lahko za vsakega polnopravnega člana imenovan nadomestni član.

               (2)

               Člen 5(2) Sklepa določa, da polnopravne in nadomestne člane Odbora imenuje Komisija na predlog države članice.

               (3)

               Člen 5(3) navedenega sklepa določa, da mandat članov odbora traja tri leta in da so lahko ponovno imenovani.

               (4)

               Prejšnji mandat Odbora se je končal 31. decembra 2012.

               (5)

               Zato mora Komisija na predlog držav članic imenovati člane tega odbora za obdobje treh let –

         SPREJELA NASLEDNJI SKLEP:
   Člen 1
   1.   Osebe, navedene v Prilogi k temu sklepu, se imenujejo za polnopravne in nadomestne člane Odbora višjih inšpektorjev za delo za obdobje od 1. januarja 2013 do 31. decembra 2015.
   2.   Seznam članov se v informativne namene objavi v Uradnem listu Evropske unije.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 13. februarja 2013

            Za Komisijo

            Predsednik

         José Manuel BARROSO

      (1)  UL L 188, 9.8.1995, str. 11.

      PRILOGA

                  Država članica

                  Polnopravni član

                  Nadomestni član

                  Belgija

                  Paul TOUSSEYN

                  Michel ASEGLIO

                  Bolgarija

                  Rumyana MIHAYLOVA

                  Irena DIMITROVA

                  Češka

                  Rudolf HAHN

                  Jaromir ELBEL

                  Danska

                  Jens JENSEN

                  Annemarie KNUDSEN

                  Nemčija

                  Kai SCHÄFER

                  Ernst-Friedrich PERNACK

                  Estonija

                  Herko SUNTS

                  Rein REISBERG

                  Irska

                  Brian HIGGISSON

                  Martin O'HALLORAN

                  Grčija

                  Alexandros KARAGEORGIOU

                  Nicholaos SARAFOPOULOS

                  Španija

                  José Ignacio SACRISTÁN ENCISO

                  Graciela DE ANDRÉS NOVO

                  Francija

                  Yves CALVEZ

                  Jessy PRETTO

                  Italija

                  Paolo PENNESI

                  Mariano MARTONE

                  Ciper

                  Anastasios YIANNAKI

                  Aristodemos ECONOMIDES

                  Latvija

                  Renars LUSIS

                  Linda MATISĀNE

                  Litva

                  Vilius MACIULAITIS

                  Gintaras CEPAS

                  Luksemburg

                  Paul WEBER

                  Robert HUBERTY

                  Madžarska

                  Róbert KOMÁROMI

                  Katalin BALOGH

                  Malta

                  Mark GAUCI

                  Vincent ATTARD

                  Nizozemska

                  Jan VAN DEN BOS

                  M.A. ZUURBIER (Marga)

                  Avstrija

                  Gertrud BREINDL

                  Josef KERSCHHAGL

                  Poljska

                  Iwona HICKIEWICZ

                  Małgorzata KWIATKOWSKA

                  Portugalska

                  José Luís FORTE

                  Cristina Maria GONÇALVES RODRIGUES

                  Romunija

                  Ciprian Giorgian DRAGOMIR

                  Flavia Iustina BOSNARI

                  Slovenija

                  Franc RANČIGAJ

                  Slavko KRIŠTOFELC

                  Slovaška republika

                  Andrej GMITTER

                  Bartolomej DOROV

                  Finska

                  Leo SUOMAA

                  Markku MARJAMÄKI

                  Švedska

                  Mikael SJÖBERG

                  Bernt NILSSON

                  Združeno kraljestvo

                  David ASHTON

                  Kevin MYERS


title: Sklep Sveta (EU) 2017/1921 z dne 16. oktobra 2017 o stališču, ki se zavzame v imenu Evropske unije v Skupnem svetu CARIFORUM-EU na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi z izdelavo seznama arbitrov

text:
               20.10.2017

               SL

               Uradni list Evropske unije

               L 271/38

         SKLEP SVETA (EU) 2017/1921
   z dne 16. oktobra 2017
   o stališču, ki se zavzame v imenu Evropske unije v Skupnem svetu CARIFORUM-EU na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi z izdelavo seznama arbitrov
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum) je bil podpisan 15. oktobra 2008 in se začasno uporablja od 29. decembra 2008.

               (2)

               V skladu s členom 221 Sporazuma bi bilo treba izdelati seznam petnajstih posameznikov, ki imajo strokovno znanje ali izkušnje iz prava in mednarodne trgovine in ki so pripravljeni opravljati funkcijo arbitra. To je potrebno za izvajanje določb o reševanju sporov iz Sporazuma.

               (3)

               Skupni svet CARIFORUM-EU (v nadaljnjem besedilu: Skupni svet) naj bi na svojem četrtem zasedanju 17. novembra 2017 sprejel sklep o izdelavi navedenega seznama.

               (4)

               V Skupnem svetu Unijo zastopa Komisija v skladu s členom 17(1) Pogodbe o Evropski uniji (PEU). Države članice podprejo stališče Unije v skladu s členom 4(3) PEU.

               (5)

               Primerno je, da se določi stališče, ki se v imenu Unije zavzame v Skupnem svetu.

               (6)

               Stališče Unija v Skupnem svetu bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije zavzame v Skupnem svetu CARIFORUM-EU na njegovem četrtem srečanju dne 17. novembra 2017 v zvezi z izdelavo seznama arbitrov, temelji na osnutku sklepa Skupnega sveta CARIFORUM-EU, priloženega temu sklepu.
   Člen 2
   Ta sklep je naslovljen na Komisijo in države članice.

      V Luxembourgu, 16. oktobra 2017

            Za Svet

            Predsednica

         F. MOGHERINI

      (1)  UL L 289, 30.10.2008, str. 3.

      OSNUTEK
      SKLEP št. …/2017 SKUPNEGA SVETA CARIFORUM-EU,
      ustanovljenega s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani
      z dne …
      v zvezi z izdelavo seznama arbitrov
      SKUPNI SVET CARIFORUM-EU JE –
      ob upoštevanju Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani ter zlasti člena 221(1) Sporazuma –
      SPREJEL NASLEDNJI SKLEP:
      Člen 1
      Pogodbenice sprejmejo seznam petnajstih arbitrov iz člena 221(1), ki je priložen temu sklepu.
      Člen 2
      Odbor za trgovino in razvoj CARIFORUM-EU lahko spremeni seznam arbitrov, ki je priložen temu sklepu.
      Člen 3
      Ta sklep začne veljati …

         V …,

               Za države CARIFORUMA

               Za pogodbenico EU

      PRILOGA
      Seznam arbitrov iz člena 221(1) Sporazuma
      Arbitri, ki so jih izbrale države CARIFORUMA:

                  Tracy BENN ROBERTS (Antigva in Barbuda)

                  Nicole FOSTER (Barbados)

                  Bertha COOPER ROSSEAU (Bahami)

                  Michelle A. BROWN (Jamajka)

                  Fabiola MEDINA GARNES (Dominikanska republika)

            Arbitri, ki jih je izbrala EU:

                  Jacques BOURGEOIS (Belgija)

                  Claus Dieter EHLERMANN (Nemčija)

                  Pieter Jan KUIJPER (Nizozemska)

                  Giorgio SACERDOTI (Italija)

                  Ramon TORRENT (Španija)

            Arbitri, ki sta jih pogodbenici izbrali skupaj:

                  Frederick ABBOTT (Združene države)

                  James BACCHUS (Združene države)

                  Armand DE MESTRAL (Kanada)

                  Claudia OROZCO (Kolumbija)

                  Helge SELAND (Norveška)


title: 2006/657/ES: Sklep Komisije z dne 29. septembra 2006 o prenosu upravljanja pomoči na izvajalske agencije za predpristopne ukrepe v kmetijstvu in razvoju podeželja v Bolgariji v predpristopnem obdobju

text:
               30.9.2006

               SL

               Uradni list Evropske unije

               L 271/81

      SKLEP KOMISIJE

   z dne 29. septembra 2006
   o prenosu upravljanja pomoči na izvajalske agencije za predpristopne ukrepe v kmetijstvu in razvoju podeželja v Bolgariji v predpristopnem obdobju
   (2006/657/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1266/1999 z dne 21. junija 1999 o usklajevanju pomoči državam prosilkam v okviru predpristopne strategije in o spremembah Uredbe (EGS) št. 3906/1989 (1) ter zlasti člena 12 (2) Uredbe,
   ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (2) ter zlasti člena 4(5) in (6) Uredbe,
   ob upoštevanju naslednjega:

               (1)

               Z Odločbo Komisije z dne 20. oktobra 2000 (3) in spremenjeno z Odločbo Komisije z dne 5. julija 2006 je bil v skladu s členom 4(5) Uredbe (ES) št. 1268/1999 odobren Posebni pristopni program za kmetijstvo in razvoj podeželja za Republiko Bolgarijo (v nadaljnjem besedilu Sapard).

               (2)

               Vlada Republike Bolgarije in Komisija, ki je deluje v imenu Evropske skupnosti, sta 18. decembra 2000 podpisali Večletni sporazum o financiranju, ki določa tehnični, pravni in upravni okvir za izvajanje programa Sapard, spremenjen z Letnimi sporazumi o financiranju za leta 2000, 2001, 2002, 2003, 2004 in 2005, podpisanimi 12. februarja 2001, 19. februarja 2002, 4. aprila 2003, 23. julija 2003, 14. aprila 2005 in 11. januarja 2006.

               (3)

               Pristojni organ Republike Bolgarije je za izvajanje nekaterih ukrepov, določenih v programu Sapard, imenoval agencijo Sapard. Nacionalni sklad pri Ministrstvu za finance je bil imenovan za finančne naloge, ki jih mora opravljati v okviru izvajanja programa Sapard.

               (4)

               Na podlagi analize posameznega primera glede upravljalskih zmogljivosti nacionalnega in področnega programa/projekta, postopkov finančnega nadzora in strukture javnih financ, določene v členu 12(2) Uredbe (ES) št. 1266/1999, je Komisija sprejela Sklep 2001/380/ES z dne 14. maja 2001 (4) in Sklep 2003/614/ES z dne 14. avgusta 2003 (5) o prenosu upravljanja pomoči na izvajalske agencije za predpristopne ukrepe v kmetijstvu in razvoju podeželja v Republiki Bolgariji v predpristopnem obdobju glede nekaterih ukrepov, predvidenih v programu Sapard.

               (5)

               Komisija je opravila nadaljnjo analizo v skladu s členom 12(2) Uredbe (ES) št. 1266/1999 v zvezi z ukrepom 1.3 „razvijanje okolju prijaznih kmetijskih praks in dejavnosti“ določenim v programu Sapard. Komisija meni, da Republika Bolgarija tudi v zvezi s tem ukrepom izpolnjuje določbe iz členov od 4 do 6 in Priloge k Uredbi Komisije (ES) št. 2222/2000 z dne 7. junija 2000 o finančnih pravilih za uporabo Uredbe Sveta (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (6) ter minimalne pogoje, določene v Prilogi k Uredbi (ES) št. 1266/1999.

               (6)

               Zato je v zvezi z ukrepom 1.3 primerno odstopiti od zahteve po predhodni odobritvi iz člena 12(1) Uredbe (ES) št. 1266/1999 in prenesti upravljanje pomoči na decentralizirani osnovi na Državni kmetijski sklad in na Nacionalni sklad pri Ministrstvu za finance Republike Bolgarije.

               (7)

               Ker preverjanje, ki ga Komisija izvaja za ukrep 1.3, temelji na sistemu, ki še ne deluje povsem v zvezi z vsemi pomembnimi elementi, je zato primerno v skladu s členom 3(2) Uredbe (ES) št. 2222/2000 začasno prenesti upravljanje programa Sapard na Državni kmetijski sklad in na Nacionalni sklad pri Ministrstvu za finance.

               (8)

               Pravila za upravičenost izdatkov so določena v programu Sapard.

               (9)

               Polni prenos upravljanja programa Sapard je predviden šele po nadaljnjih preverjanjih, ki bodo zagotovila zadovoljivo delovanje sistema ter po izvajanju kakršnih koli priporočil, ki jih lahko izda Komisija v zvezi s prenosom upravljanja pomoči na Državni kmetijski sklad in na Nacionalni sklad pri Ministrstvu za finance –

         SKLENILA:
   Člen 1
   S tem sklepom Komisija odstopa od zahteve po predhodni odobritvi izbire projektov in sklepanja pogodb za ukrep 1.3 „razvijanje okolju prijaznih kmetijskih praks in dejavnosti“ Republike Bolgarije iz člena 12(1) Uredbe (ES) št. 1266/1999.
   Člen 2
   Upravljanje programa Sapard se začasno prenese na:

               1.

               Državni kmetijski sklad (agencija Sapard), z naslovom 136 Tzar Boris III Boulevard, 1618 Sofia, Bolgarija, za izvajanje ukrepa 1.3 programa Sapard, določenega v programu za kmetijstvo in razvoj podeželja, ki je bil odobren z Odločbo Komisije z dne 20. oktobra 2000; in

               2.

               Nacionalni sklad pri Ministrstvu za finance, z naslovom 102 Rakovski Street, 1040 Sofia, Bolgarija, za finančne naloge, ki jih mora opravljati v okviru izvajanja programa Sapard za ukrep 1.3 za Republiko Bolgarijo.

         Člen 3
   Brez poseganja v katere koli sklepe, s katerimi je bila posameznim upravičencem dodeljena pomoč v okviru programa Sapard, veljajo pravila za upravičenost izdatkov, določena v programu Sapard.

      V Bruslju, 29. septembra 2006

            Za Komisijo

         Mariann FISCHER BOEL

            Članica Komisije

      (1)  UL L 161, 26.6.1999, str. 68.

      (2)  UL L 161, 26.6.1999, str. 87. Uredba, kakor je bila nazadnje spremenjena z Uredbo (ES) št. 2112/2005 (UL L 344, 27.12.2005, str. 23).

      (3)  K(2000) 3058 konč.

      (4)  UL L 102, 18.4.2002, str. 32.

      (5)  UL L 213, 23.8.2003, str. 10.

      (6)  UL L 253, 7.10.2000, str. 5. Uredba, kakor je bila nazadnje spremenjena z Uredbo (ES) št. 1052/2006 (UL L 189, 12.7.2006, str. 3).


title: 2008/726/ES: Sklep Sveta z dne 15. septembra 2008 o imenovanju italijanskega člana Odbora regij

text:
               16.9.2008

               SL

               Uradni list Evropske unije

               L 247/24

      SKLEP SVETA

   z dne 15. septembra 2008
   o imenovanju italijanskega člana Odbora regij
   (2008/726/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Po izteku mandata Francesca SCOME je mesto člana Odbora regij postalo prosto,

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenuje naslednji član:
   g. Francesco MUSOTTO, Deputato dell’Assemblea Regionale Siciliana.
   Člen 2
   Ta sklep začne učinkovati na dan sprejetja.

      V Bruslju, 15. septembra 2008

            Za Svet

            Predsednik

         B. KOUCHNER

      (1)  UL L 56, 25.2.2006, str. 75.


title: Sklep Sveta 2013/383/SZVP z dne 15. julija 2013 o spremembi in podaljšanju mandata posebnega predstavnika Evropske unije za Afriško unijo

text:
               16.7.2013

               SL

               Uradni list Evropske unije

               L 193/25

         SKLEP SVETA 2013/383/SZVP
   z dne 15. julija 2013
   o spremembi in podaljšanju mandata posebnega predstavnika Evropske unije za Afriško unijo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visoke predstavnice Unije za zunanje zadeve in varnostno politiko,
   ob upoštevanju naslednjega:

               (1)

               Svet je 20. oktobra 2011 sprejel Sklep 2011/697/SZVP (1), s katerim je bil Gary QUINCE imenovan za posebnega predstavnika Evropske unije (PPEU) za Afriško unijo (AU). Mandat PPEU se bo iztekel 30. junija 2013.

               (2)

               Mandat PPEU bi bilo treba še zadnjič podaljšati za 12 mesecev.

               (3)

               PPEU bo naloge izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Garyja QUINCEA kot posebnega predstavnika Evropske unije (PPEU) za Afriško unijo (AU) se podaljša do 30. junija 2014. Mandat PPEU se lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).
   Člen 2
   Cilji politike
   Mandat PPEU temelji na celovitih ciljih politike EU v podporo afriškim prizadevanjem za mirno, demokratično in uspešno prihodnost, kot je določeno v skupni strategiji Afrika-EU. Navedeni cilji vključujejo:

               (a)

               krepitev političnega dialoga in širših odnosov EU z AU;

               (b)

               krepitev partnerstva EU-AU na vseh področjih, določenih v skupni strategiji Afrika-EU, prispevanje k razvoju in izvajanju skupne strategije Afrika-EU v partnerstvu z AU, spoštovanje načela afriške lastne odgovornosti in tesnejše sodelovanje z afriškimi predstavniki v večstranskih forumih ob usklajevanju z večstranskimi partnerji;

               (c)

               sodelovanje in zagotavljanje podpore AU s podpiranjem institucionalnega razvoja in krepitvijo odnosa med institucijami EU in AU, vključno z razvojno pomočjo, da se spodbujajo:

                           —

                           mir in varnost: predvidevanje in preprečevanje konflikta, ravnanje v primeru konflikta, posredovanje in reševanje konflikta, podpora prizadevanjem za spodbujanje miru in stabilnosti, podpora obnovi po konfliktu,

                           —

                           človekove pravice in vodenje: spodbujanje in varovanje človekovih pravic; spodbujanje temeljnih svoboščin in spoštovanje načel pravne države; podpora s pomočjo političnega dialoga ter finančne in tehnične pomoči afriškim prizadevanjem za spremljanje in izboljšanje vodenja; podpora napredku demokracije udeležbe in odgovornosti; podpora boju proti korupciji in organiziranemu kriminalu ter nadaljnje spodbujanje prizadevanj za obravnavanje vseh vidikov vprašanja otrok v oboroženih spopadih,

                           —

                           trajnostna rast, regionalno vključevanje in trgovina: podpora prizadevanjem za medsebojno povezanost in lajšanje dostopa ljudi do vode in komunalnih storitev, energije in informacijske tehnologije; spodbujanje stabilnega, učinkovitega in usklajenega pravno-poslovnega okvira; pomoč pri vključevanju Afrike v svetovni trgovinski sistem, pomoč afriškim državam pri spoštovanju predpisov in standardov EU; podpora Afriki pri odpravljanju posledic podnebnih sprememb,

                           —

                           vlaganje v ljudi: podpora prizadevanjem na področju enakosti spolov, zdravja, varnosti preskrbe s hrano in izobraževanja, spodbujanje programov izmenjav, mrež univerz in centrov odličnosti, odpravljanje osnovnih razlogov za migracije.

         PPEU ima poleg tega ključno vlogo pri izvajanju skupne strategije Afrika-EU, katere cilj je nadaljnji razvoj in utrjevanje strateškega partnerstva med Afriko in EU.
   Člen 3
   Mandat
   Za doseganje tistih vidikov ciljev iz člena 2, ki se nanašajo na skupno zunanjo in varnostno politiko (SZVP)/skupno varnostno in obrambno politiko (SVOP), je mandat PPEU:

               (a)

               krepitev splošnega vpliva EU v okviru dialoga v Adis Abebi z AU in njeno komisijo glede cele vrste vprašanj s področja SZVP/EVOP, ki jih zajemajo odnosi EU-AU, in usklajevanje tega dialoga, zlasti partnerstva za mir in varnost ter podpore operacionalizacije Afriške strukture za mir in varnost;

               (b)

               zagotavljanje ustrezne ravni političnega zastopanja, ki odraža pomen EU kot politične, finančne in institucionalne partnerice AU, ter pospešitev tega partnerstva, ki je potrebna zaradi vse večjega političnega pomena AU v svetu;

               (c)

               zastopanje, če tako sklene Svet, stališč in politik EU, kadar ima AU pomembno vlogo v kriznih razmerah, za katere ni bil imenovan PPEU;

               (d)

               pomoč pri doseganju večje skladnosti, doslednosti in usklajenosti politik in ukrepov EU glede AU ter prispevanje k večji usklajenosti širše skupine partnerjev in njenih odnosov z AU;

               (e)

               prispevanje, v sodelovanju s PPEU za človekove pravice, k izvajanju politik EU o človekovih pravicah, ki so pomembne za AU, vključno s smernicami EU o človekovih pravicah, zlasti smernicami EU o otrocih v oboroženih spopadih, smernicami EU o nasilju nad ženami in dekleti ter o boju proti vsem vrstam diskriminacije do le-teh, kot tudi politike EU o ženah, miru in varnosti ter akcijski načrt EU o ukrepanju na podlagi Sklepa o Mednarodnem kazenskem sodišču;

               (f)

               pozorno spremljanje vseh pomembnih dogodkov na ravni AU in poročanje o njih;

               (g)

               vzdrževanje tesnih stikov s Komisijo AU, drugimi organi AU, misijami afriških pod-regionalnih organizacij pri AU in misijami držav članic AU pri AU;

               (h)

               spodbujanje odnosov in sodelovanja med AU in afriškimi pod-regionalnimi organizacijami, zlasti na tistih področjih, kjer EU zagotavlja podporo;

               (i)

               svetovanje in podpora AU, če ta za to zaprosi, na področjih, določenih v skupni strategiji Afrika-EU;

               (j)

               svetovanje in podpora, če AU za to zaprosi, pri vzpostavljanju zmogljivosti AU za krizno upravljanje;

               (k)

               na podlagi jasne delitve nalog usklajevanje in podpora ukrepom PPEU z mandati v državah članicah in regijah AU, ter

               (l)

               vzdrževanje tesnih stikov in spodbujanje usklajevanja s ključnimi mednarodnimi partnerji AU, ki so prisotni v Adis Abebi, zlasti Združenimi narodi, pa tudi z nedržavnimi akterji, o celi vrsti vprašanj s področja SZVP/SVOP, ki jih zajema partnerstvo EU-AU.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2013 do 30. junija 2014 je 585 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo ekipe. Ekipa vključuje strokovnjake za določena politična vprašanja, kot to zahteva mandat. PPEU Svet in Komisijo nemudoma obvesti o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takšnega začasno dodeljenega osebja krije zadevna država članica, zadevna institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno napotile v institucije Unije ali ESZD. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice, ki ga pošilja, institucije Unije, ki ga pošilja ali ESZD ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter članov osebja PPEU, doseže dogovor s pogodbenicami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela in minimalne standarde varovanja tajnosti iz Sklepa Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   PPEU v skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno izven Unije, ter v skladu z mandatom PPEU in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost celotnega osebja pod neposredno pristojnostjo PPEU, zlasti tako, da:

               (a)

               pripravi poseben varnostni načrt misije, ki temelji na smernicah ESZD in vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega ter obvladovanje primerov ogrožanja varnosti, vključno z načrtom misije za ravnanje v nepredvidenih razmerah in načrtom za evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na pogoje na območju misije;

               (c)

               zagotovi, da so vsi člani ekipe PPEU, ki bodo napoteni zunaj Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo za območje misije določi ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, Komisijo in VP pa redno pripravljajo pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju mandata.

         Člen 11
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, skladnosti in učinkovitosti delovanja Unije in pomaga zagotavljati, da se vsi instrumenti Unije in delovanje držav članic uporabljajo usklajeno za doseganje ciljev politike Unije. Dejavnosti PPEU so usklajene z dejavnostmi Komisije, po potrebi pa tudi z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije.
   2.   Na terenu vzdržuje tesne stike z vodji delegacij Unije in z vodji misij držav članic. Ti mu pri izvajanju mandata pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede morebitnih zahtevkov in obveznosti, ki izhajajo iz mandatov prejšnjih PPEU za AU, in zagotavljajo upravno pomoč in dostop do ustrezne dokumentacije v navedeni namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverja. PPEU do konca decembra 2013 Svetu, Komisiji in VP predloži poročilo o napredku, ob izteku mandata pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2013.

      V Bruslju, 15. julija 2013

            Za Svet

            Predsednik

         V. JUKNA

      (1)  UL L 276, 21.10.2011, str. 46.

      (2)  UL L 141, 27.5.2011, str. 17.


title: 2006/839/ES: Sklep Evropskega parlamenta z dne 27. aprila 2006 o zaključnem računu Eurojusta za proračunsko leto 2004

text:
               6.12.2006

               SL

               Uradni list Evropske unije

               L 340/113

         SKLEP EVROPSKEGA PARLAMENTA
   z dne 27. aprila 2006
   o zaključnem računu Eurojusta za proračunsko leto 2004
   (2006/839/ES)
   EVROPSKI PARLAMENT,

               —

               ob upoštevanju letnega zaključnega računa Eurojusta za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Eurojusta za proračunsko leto 2004 z odgovori Eurojusta (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe ter Pogodbe EU in zlasti člena 41 te pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4) in zlasti člena 36 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A6-0092/2006),

               1.

               upošteva naslednje podatke iz računovodskih izkazov Eurojusta za proračunski leti 2004 in 2003;
               Izkaz prihodkov in odhodkov za proračunski leti 2004 in 2003

                           (v  1000 EUR)

                           2004

                           2003  (6)

                           Operativni prihodek

                           Subvencije Skupnosti

                           8 726

                           6 441

                           Razni prihodki

                           397

                           12

                              Skupaj (a)

                              9 123

                              6 453

                           Stroški poslovanja

                           Nakup proizvodov in storitev

                           4 476

                           3 228

                           Stroški osebja

                           4 142

                           2 112

                           Amortizacija

                           332

                           211

                              Skupaj (b):

                              8 950

                              5 551

                              Izid proračunskega leta (a – b)

                              173

                              902

               2.

               potrdi zaključni račun Eurojusta za proračunsko leto 2004;

               3.

               naroči svojemu predsedniku, naj ta sklep posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 33.

      (2)  UL C 332, 28.12.2005, str. 68.

      (3)  UL L 248, 16.9.2002, str. 1.

      (4)  UL L 63, 6.3.2002, str. 1. Sklep, kakor je bil spremenjen s Sklepom 2003/659/PNZ (UL L 245, 29.9.2003, str. 44).

      (5)  UL L 357, 31.12.2002, str. 72. Uredba, kakor je bila nazadnje spremenjena z Uredbo (ES, Euratom) št. 1261/2005 (UL L 201, 2.8.2005, str. 3).

      (6)   Računovodski izkaz za leto 2003 je bil prenešen na račun na izkaz realizacije proračuna za Evropsko komisijo za leti 2003 in 2002.
    ---documentbreak---

               6.12.2006

               SL

               Uradni list Evropske unije

               L 340/115

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja proračuna Eurojusta za proračunsko leto 2004
   EVROPSKI PARLAMENT,

               —

               ob upoštevanju letnega zaključnega računa Eurojusta za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Eurojusta za proračunsko leto 2004 z odgovori Eurojusta (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe ter Pogodbe EU in zlasti člena 41 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4) in zlasti člena 36 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A6-0092/2006),

               A.

               ker je Računsko sodišče navedlo, da je pridobilo razumno zagotovilo, da so bili letni računovodski izkazi za proračunsko leto, ki se je zaključilo 31. decembra 2004, zanesljivi in da so z njimi povezane transakcije kot celota zakonite in pravilne,

               B.

               ker je Računsko sodišče navedlo, da je pridobilo razumna zagotovila od vseh agencij, razen izrecnih pridržkov, ki jih je izreklo za proračunsko leto 2004 v zvezi z Evropsko agencijo za obnovo, Evropskim centrom za razvoj poklicnega usposabljanja, Evropsko fundacijo za usposabljanje, Evropskim centrom za spremljanje rasizma in ksenofobije ter Evropsko agencijo za varnost hrane,

               1.

               opozarja, da Parlament na podlagi člena 185 Finančne uredbe podeli razrešnico glede izvrševanja proračunov organov, ki jih ustanovijo Skupnosti in so pravne osebe, ki dejansko prejemajo donacije v breme proračuna; opozarja, da se vsi ti organi ne financirajo v celoti ali delno z donacijami v breme proračuna; poudarja, da odločitev o razrešnici zato vključuje proračunska in neproračunska sredstva teh organov; meni, da je nesprejemljivo, da so nekateri organi, ki jih je ustanovila Unija, odgovorni za porabo dohodka iz drugih virov, ne iz proračuna, medtem ko drugi organi, ki ne prejemajo subvencij iz proračuna, za to niso odgovorni; potrjuje načelo, da morajo vse agencije Skupnosti, naj prejemajo subvencije ali ne, pridobiti razrešnico Parlamenta, tudi če drug organ, pristojen za podelitev razrešnice, ukrepa na podlagi svojega ustanovnega besedila; ugotavlja, da je treba pregledati vsa besedila, ki niso v skladu s tem načelom;

               2.

               meni, da je tabela 1 iz poročila Računskega sodišča, uvedena med izvajanjem razrešnice v letu 2003, ki povzema pooblastila in odgovornosti, upravljanje, sredstva, dejavnosti in storitve Eurojusta, zelo pomembna; ugotavlja, da je podatke iz tabele 1 zagotovil Eurojust; zahteva, da Računsko sodišče preveri vsebino tabele 1;

               3.

               vztraja, da si morajo agencije prizadevati ne le za ustrezno, temveč tudi za učinkovito porabo denarja; poziva Računsko sodišče, da razmisli o možnosti razširitve svojih posebnih letnih poročil o agencijah, tako da bi vključevala pregled delovanja in doseganja ciljev; v tem smislu in v skladu s svojimi resolucijami o razrešnicah za leto 2003 vztraja, da je treba upoštevati naslednje vidike, in sicer da se različne agencije, če je mogoče, izogibajo podvajanju ter da se podrobno opredelijo ukrepi za izboljšanje uporabe načela preglednosti sporočanja javnosti in ukrepi Skupnosti za podpiranje enakosti med spoloma na vseh ravneh zaposlovanja, usposabljanja in delitve odgovornosti;

               4.

               ugotavlja, da agencije Skupnosti nimajo vedno dobrega ugleda in da si številne od njih takšne negativne podobe ne zaslužijo; poudarja, da bi bilo treba državljane EU o tem obvestiti na primeren način ter po potrebi upravičiti obstoj teh agencij in njihove rezultate; zahteva, da Komisija v ta namen sprejme ukrepe, ki se ji zdijo potrebni;

               5.

               ugotavlja, da je širitev Evropske unije leta 2004 pomembno vplivala na strukture in načine delovanja agencij Skupnosti; več agencij je v poročilih o dejavnostih opozorilo zlasti na povečanje števila uradnikov; poziva Komisijo, da analizira dejansko nastale ali domnevne težave in priporoča nujno prilagoditev predpisov;

               6.

               ugotavlja, da se je Komisija obvezala uskladiti predstavitve poročil o dejavnosti svojih generalnih direktoratov; želi, da se podobno stori za poročila o dejavnosti agencij Skupnosti, ki se glede na vsebino zelo razlikujejo; poziva Komisijo, naj opozori agencije Skupnosti na to, katere informacije in kazalnike dejavnosti morajo zagotavljati;

               7.

               z zadovoljstvom ugotavlja, da je Računsko sodišče pridobilo razumno zagotovilo, da so letni računovodski izkazi za proračunsko leto, ki se je zaključilo 31. decembra 2004, zanesljivi, in da so z njimi povezane transakcije kot celota zakonite in pravilne;

               8.

               želi biti še naprej v celoti obveščen o namerah nizozemskih organov oblasti kot gostiteljev glede novih prostorov za Eurojust; želi biti obveščen zlasti o tem, kakšne so možnosti, da Eurojust in Europol zasedeta iste prostore, in o pogojih za takšno selitev ter o finančni podpori, ki jo bo država gostiteljica v zvezi s tem dodelila Eurojustu;

               9.

               ugotavlja, da je Eurojust izvrševal proračun, različen od tistega, ki ga je določil proračunski organ; vztraja, da Eurojust sledi pravilnim postopkom in počaka odobritev proračunskega organa, preden začne izvajati kakršno koli takšno spremembo v prihodnosti;

               10.

               poudarja, da je treba spoštovati načelo ločitve nalog odredbodajalca in računovodje ter da se ne sme ponoviti položaj iz leta 2004, ko je en član osebja opravljal obe vlogi;

               11.

               poziva Komisijo, naj agencijam pomaga, da bodo čim bolje sledile dogovorjenemu delovnemu načrtu za prihodnje leto, s čimer bo omogočeno primerno načrtovanje in izvajanje dejavnosti, predvsem pa izogibanje večjim spremembam količine dela v zadnjem trenutku;

               12.

               poziva Komisijo, naj izboljša sinergije agencij z učinkovitejšim sodelovanjem, izogibanjem podvajanju nalog in odpravljanjem pomanjkljivosti na skupnih področjih, zlasti na področju usposabljanja, povezovanja politik Skupnosti, vključevanja zadnjih sistemov upravljanja in reševanja težav, povezanih s pravilnim upravljanjem proračuna.

      (1)  UL C 269, 28.10.2005, str. 33.

      (2)  UL C 332, 28.12.2005, str. 68.

      (3)  UL L 248, 16.9.2002, str. 1.

      (4)  UL L 63, 6.3.2002, str. 1. Sklep, kakor je bil spremenjen s Sklepom 2003/659/PNZ (UL L 245, 29.9.2003, str. 44).

      (5)  UL L 357, 31.12.2002, str. 72. Uredba, kakor je bila nazadnje spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: 2010/448/CFSP: Sklep Sveta 2010/448/SZVP z dne 11. avgusta 2010 o podaljšanju mandata posebnega predstavnika Evropske unije za Republiko Moldavijo

text:
               12.8.2010

               SL

               Uradni list Evropske unije

               L 211/40

         SKLEP SVETA 2010/448/SZVP
   z dne 11. avgusta 2010
   o podaljšanju mandata posebnega predstavnika Evropske unije za Republiko Moldavijo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. februarja 2007 sprejel Skupni ukrep 2007/107/SZVP (1), s katerim je bil g. Kálmán MIZSEI imenovan za posebnega predstavnika Evropske unije (PPEU) za Republiko Moldavijo.

               (2)

               Svet je 22. februarja 2010 sprejel Sklep 2010/108/SZVP (2), s katerim je bil podaljšan mandat PPEU do 31. avgusta 2010.

               (3)

               Mandat PPEU bi bilo treba podaljšati do 28. februarja 2011 ali dokler Svet na predlog visokega predstavnika Unije za zunanje zadeve in varnostno politiko (VP) ne odloči, da so v Evropski službi za zunanje delovanje vzpostavljene primerne funkcije, ki ustrezajo funkcijam iz Sklepa 2010/108/SZVP, in mandat prekine.

               (4)

               PPEU bo svoje naloge opravljal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2010/108/SZVP se spremeni, kakor sledi:

               1.

               člen 1 se nadomesti z naslednjim:
               „Člen 1
               Posebni predstavnik Evropske unije
               Mandat PPEU za Republiko Moldavijo g. Kálmána MIZSEIJA se podaljša do 28. februarja 2011 ali dokler Svet na predlog visokega predstavnika Unije za zunanje zadeve in varnostno politiko ne odloči, da so v Evropski službi za zunanje delovanje vzpostavljene primerne funkcije, ki ustrezajo funkcijam iz tega sklepa, ter mandat prekine.“;

               2.

               člen 5 se nadomesti z naslednjim:
               „Člen 5
               Financiranje
               1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2010 do 31. avgusta 2010 znaša 1 025 000 EUR.
               2.   Referenčni finančni znesek za kritje odhodkov, povezanih z mandatom PPEU, za obdobje od 1. septembra 2010 do 28. februarja 2011 znaša 830 000 EUR.
               3.   Odhodki se upravljajo v skladu s postopki in pravili, ki se uporabljajo za splošni proračun Evropske unije.
               4.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.“.

         Člen 2
   Začetek veljavnosti
   Ta sklep začne veljati na dan sprejetja.

      V Bruslju, 11. avgusta 2010

            Za Svet

            Predsednik

         S. VANACKERE

      (1)  UL L 46, 16.2.2007, str. 59.

      (2)  UL L 46, 23.2.2010, str. 12.


title: 2010/208/: Sklep Sveta z dne 29. marca 2010 o spremembi in podaljšanju Sklepa 2007/641/ES o zaključku posvetovanj z Republiko Fidži na podlagi člena 96 Sporazuma o partnerstvu AKP-ES in člena 37 Instrumenta za razvojno sodelovanje

text:
               9.4.2010

               SL

               Uradni list Evropske unije

               L 89/7

         SKLEP SVETA
   z dne 29. marca 2010
   o spremembi in podaljšanju Sklepa 2007/641/ES o zaključku posvetovanj z Republiko Fidži na podlagi člena 96 Sporazuma o partnerstvu AKP-ES in člena 37 Instrumenta za razvojno sodelovanje
   (2010/208/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sporazuma o partnerstvu AKP-ES med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1) in revidiranega v Luksemburgu 25. junija 2005 (2) (v nadaljnjem besedilu: Sporazum o partnerstvu AKP-ES), ter zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Sporazuma o partnerstvu AKP-ES (3), ter zlasti člena 3 Notranjega sporazuma,
   ob upoštevanju Uredbe (ES) št. 1905/2006 Evropskega parlamenta in Sveta z dne 18. decembra 2006 o vzpostavitvi instrumenta za financiranje razvojnega sodelovanja (4) (v nadaljnjem besedilu: Instrument za razvojno sodelovanje) ter zlasti člena 37 Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Kršeni so bili bistveni elementi iz člena 9 Sporazuma o partnerstvu AKP-ES.

               (2)

               Kršene so bile vrednote iz člena 3 Instrumenta za razvojno sodelovanje.

               (3)

               V skladu s členom 96 Sporazuma o partnerstvu AKP-ES in členom 37 Instrumenta za razvojno sodelovanje so se 18. aprila 2007 začela uradna posvetovanja z državami AKP in Republiko Fidži, med katerimi so fidžijski organi dali posebne zaveze za odpravo težav, ki jih je ugotovila Evropska unija, ter za uresničitev teh zavez.

               (4)

               V zvezi z nekaterimi zgoraj omenjenimi zavezami so se začele izvajati nekatere pomembne pobude. Vendar ne le da številne pomembne zaveze glede ključnih elementov Sporazuma o partnerstvu AKP-ES in Instrumenta za razvojno sodelovanje še niso bile izvedene, prav tako je nedavno znatno nazadovalo izvajanje številnih ključnih zavez, kot na primer razveljavitev ustave in občutna zamuda pri izvedbi volitev.

               (5)

               Obdobje uporabe Sklepa 2007/641/ES (5), kot je bilo podaljšano s Sklepom 2009/735/ES (6), preneha veljati 31. marca 2010. Zato bi bilo primerno podajlšati obdobje uporabe Sklepa 2007/641/ES –

         SPREJEL NASLEDNJI SKLEP:
   Člen 1
   Sklep 2007/641/ES se spremeni:

               1.

               v drugem odstavku člena 3 se datum „31. marca 2010“ nadomesti z datumom „1. oktobra 2010“;

               2.

               Priloga se nadomesti s Prilogo k temu sklepu.

         Člen 2
   Ta sklep začne veljati z dnem sprejetja.
   Člen 3
   Sklep se objavi v Uradnem listu Evropske unije.

      V Bruslju, 29. marca 2010

            Za Svet

            Predsednica

         E. ESPINOSA

      (1)  UL L 317, 15.12.2000, str. 3.

      (2)  UL L 287, 28.10.2005, str. 4.

      (3)  UL L 317, 15.12.2000, str. 376.

      (4)  UL L 378, 27.12.2006, str. 41.

      (5)  UL L 260, 5.10.2007, str. 15.

      (6)  UL L 262, 6.10.2009, str. 43.

      PRILOGA

                  Njegova Ekscelenca Ratu Epeli NAILATIKAU

                  Predsednik Republike Fidži

                  Suva

                  Republika Fidži

            Vaša Ekscelenca,
      Evropska unija pripisuje velik pomen členu 9 Sporazuma iz Cotonouja in členu 3 Instrumenta za razvojno sodelovanje. Partnerstvo AKP-ES temelji na spoštovanju človekovih pravic, demokratičnih načel in načel pravne države, ki so bistveni elementi Sporazuma iz Cotonouja in so temelj naših medsebojnih odnosov.
      Svet Evropske unije je 11. decembra 2006 obsodil vojaški prevzem oblasti na Fidžiju.
      Na podlagi člena 96 Sporazuma iz Cotonouja in ob upoštevanju dejstva, da je vojaški prevzem oblasti 5. decembra 2006 pomenil kršitev bistvenih elementov iz člena 9 Sporazuma, je EU povabila Fidži k posvetovanjem, da bi, kot določa Sporazum, temeljito proučila položaj, in če bi se to izkazalo za potrebno, sprejela ukrepe za njegovo izboljšanje.
      Uradni del teh posvetovanj se je začel v Bruslju 18. aprila 2007. EU je bila zadovoljna, da je začasna vlada takrat potrdila vrsto ključnih zavez glede človekovih pravic in temeljnih svoboščin, spoštovanja demokratičnih načel in načela pravne države, kot je navedeno spodaj, ter predlagala pozitivne ukrepe glede njihovega izvajanja.
      Žal je odtlej položaj nazadoval, zlasti aprila 2009, tako da Fidži sedaj krši več svojih zavez. Te kršitve so predvsem razveljavitev ustave, občutna zamuda pri izvedbi parlamentarnih volitev in kršitve človekovih pravic. Čeprav so pri uresničitvi zavez nastale velike zamude, jih je večina glede na trenutni položaj Fidžija še vedno zelo pomembnih in so zato priložene temu pismu. Zaradi enostranske odločitve, s katero je Fidži prelomil več ključnih zavez, je ta država izgubila razvojna sredstva.
      Vendar je EU v duhu partnerstva, ki je temeljni kamen Sporazuma iz Cotonouja, izrazila pripravljenost za začetek novih uradnih posvetovanj, čim bo mogoče razumno predvideti uspešen zaključek tovrstnih posvetovanj. Začasni predsednik vlade je 1. julija 2009 predstavil časovni načrt za reforme in vrnitev k demokratični ureditvi. EU želi razpravljati o tem časovnem načrtu in presoditi, ali bi ga bilo mogoče uporabiti kot podlago za nova posvetovanja. EU se je v skladu s tem odločila, da podaljša obstoječe ustrezne ukrepe za Fidži, da bi ustvarila priložnost za nova posvetovanja. Ker so nekateri ustrezni ukrepi sedaj zastareli, je bilo odločeno, da bi bilo primerneje, če EU nadalje prouči možnosti za nova posvetovanja s Fidžijem, kot pa da enostransko posodobi obstoječe ukrepe. Zato je še posebej pomembno, da se začasna vlada zaveže domačemu političnemu dialogu, ki bo vključeval vse strani, in da s prožnostjo prouči možni razpored predlaganega časovnega načrta. Čeprav stališče EU vedno upošteva bistvene elemente revidiranega sporazuma iz Cotonouja in njegova temeljna načela, zlasti osrednjo vlogo dialoga in izpolnjevanje medsebojnih obveznosti, pa želi poudariti, da po mnenju EU izid prihodnjih posvetovanj ni že vnaprej odločen.
      Če bo Fidži po novih posvetovanjih sprejel pomembne zaveze, se bo EU zavzela za hiter, pozitiven pregled teh ustreznih ukrepov. Nasprotno pa, če se položaj na Fidžiju ne izboljša, se ne bo mogoče izogniti nadaljnjim izgubam razvojnih sredstev. Napredek pri ponovni vzpostavitvi ustavne ureditve usmerja EU pri njenih prihodnjih odločitvah o spremljevalnih ukrepih za države podpisnice protokola o sladkorju in v okvirnem nacionalnem indikativnem programu 10. ERS za Fidži.
      EU poziva Fidži, naj do začetka novih posvetovanj nadaljuje in še stopnjuje okrepljeni politični dialog.
      Ustrezni ukrepi so naslednji:

                  —

                  humanitarna pomoč in neposredna pomoč civilni družbi se lahko nadaljujeta,

                  —

                  dejavnosti sodelovanja, ki že potekajo ali so v pripravi, zlasti v okviru 8. in 9. ERS, se lahko nadaljujejo,

                  —

                  dejavnosti sodelovanja, ki bi pripomogle k povratku demokracije in izboljšale javno upravljanje, se lahko izvajajo, razen v izrednih okoliščinah,

                  —

                  izvajanje spremljevalnih ukrepov za reformo sladkornega sektorja za leto 2006 se lahko nadaljuje. Fidži je sporazum o financiranju na tehnični ravni podpisal 19. junija 2007. Upoštevati je treba, da sporazum o financiranju vključuje klavzulo o odložitvi,

                  —

                  sprejetje poročila neodvisnih volilnih strokovnjakov Foruma pacifiških otokov z dne 7. junija, ki ga je začasna vlada izvedla 19. junija 2007, je v skladu z zavezo št. 1, dogovorjeno med začasno vlado in EU 18. aprila 2007. Zato se lahko nadaljuje priprava in morebitni podpis večletnega okvirnega programa spremljevalnih ukrepov za reformo sladkornega sektorja za obdobje 2008–2010,

                  —

                  dokončno oblikovanje, podpis na tehnični ravni in izvajanje državnega strateškega dokumenta in nacionalnega indikativnega programa za 10. ERS z dodeljenim finančnim okvirom ter morebitna dodelitev motivacijskega deleža v višini do 25 % tega zneska bodo odvisni od spoštovanja zavez, podanih v zvezi s človekovimi pravicami in pravno državo, in sicer: da začasna vlada potrdi ustavo, da se v celoti spoštuje neodvisnost sodstva in da se čim prej odpravijo ukrepi za izredne razmere, ki so bili ponovno sprejeti 6. septembra 2007; da se v skladu z različnimi postopki in forumi po zakonih Fidžija opravi preiskava ali obravnava vseh obtožb o kršitvi človekovih pravic ter da si bo začasna vlada po najboljših močeh prizadevala, da prepreči izjave varnostnih agencij, ki so namenjene zastraševanju,

                  —

                  dodeljena kvota za sladkor za leto 2007 je bila nič,

                  —

                  za leto 2008 dodeljena kvota za sladkor je bila na voljo pod pogojem, da bodo zagotovljeni dokazi o verodostojni in pravočasni pripravi volitev v skladu z dogovorjenimi zavezami, zlasti glede popisa prebivalstva, ponovne določitve meja in volilne reforme v skladu z ustavo, da bodo do 30. septembra 2007 sprejeti ukrepi, s katerimi se bo zagotovilo delovanje volilnega urada, vključno z imenovanjem, v skladu z ustavo, volilnega nadzornika. Ta dodeljena kvota za sladkor za leto 2008 je bila izgubljena 31. decembra 2009,

                  —

                  kvota za sladkor za leto 2009 je bila ukinjena maja 2009 zaradi odločitve začasne vlade, da odloži splošne volitve do septembra 2014,

                  —

                  kvota za sladkor za leto 2010 bo odvisna od napredka pri procesu demokratizacije,

                  —

                  za pripravo in izvajanje ključnih zavez, zlasti v podporo pripravi in/ali izvajanju volitev, je mogoče proučiti možnosti za dodatno podporo, ki bo presegala, kar je opisano v tem pismu,

                  —

                  regionalno sodelovanje in udeležba Fidžija v njem ostane nespremenjeno,

                  —

                  sodelovanje z Evropsko investicijsko banko in Centrom za razvoj podjetništva se lahko nadaljuje ob pogoju pravočasnega izpolnjevanja danih zavez.

            Spremljanje zavez bo potekalo v skladu z zavezami, navedenimi v Prilogi k temu pismu, v okviru rednega dialoga, sodelovanja z misijami in poročanja.
      Poleg tega EU pričakuje, da bo Fidži v celoti sodeloval s Forumom pacifiških otokov pri izvajanju priporočil skupine uglednih oseb, ki so jih sprejeli zunanji ministri Foruma na srečanju v Vanuatuju 16. marca 2007.
      Evropska unija bo še naprej spremljala razmere na Fidžiju. Na podlagi člena 8 Sporazuma iz Cotonouja bo s Fidžijem potekal okrepljen politični dialog, da se zagotovi spoštovanje človekovih pravic, obnova demokracije in spoštovanje pravne države, zaključil pa se bo, ko bosta obe strani ugotovili, da je okrepljeni dialog dosegel svoj namen.
      Če bo začasna vlada upočasnila ali prekinila izvajanje danih zavez ali pri tem nazadovala, si EU pridržuje pravico, da prilagodi ustrezne ukrepe.
      EU poudarja, da so privilegiji Fidžija pri njegovem sodelovanju z EU odvisni od spoštovanja bistvenih elementov Sporazuma iz Cotonouja in vrednot iz Instrumenta za razvojno sodelovanje. Če želite prepričati EU, da je začasna vlada v celoti pripravljena izvesti dane zaveze, je bistvenega pomena, da izvajanje dogovorjenih zavez v kratkem zelo napreduje.
      S spoštovanjem,
      V Bruslju,

            Za Komisijo

            Za Svet

         PRILOGA K PRILOGI

            ZAVEZE, DOGOVORJENE Z REPUBLIKO FIDŽI

         A.   Spoštovanje demokratičnih načel

         Zaveza št. 1
         Svobodne in poštene parlamentarne volitve bodo izvedene v 24 mesecih od 1. marca 2007 ob upoštevanju ugotovitev ocene, ki jo bodo opravili neodvisni presojevalci, ki jih bo imenoval sekretariat Foruma pacifiških otokov. Postopki priprave in izvajanja volitev se bodo skupaj spremljali, prilagajali in popravljali, kot bo potrebno, na podlagi vzajemno dogovorjenih meril. To pomeni zlasti:

                     —

                     da bo začasna vlada do 30. junija 2007 sprejela časovni načrt z datumi za izvedbo različnih ukrepov, ki jih je treba izvesti v času priprav na nove parlamentarne volitve,

                     —

                     da ta načrt določa časovne okvire za popis prebivalstva, ponovno določitev meja in volilno reformo,

                     —

                     da se ponovna določitev meja in volilna reforma izvedeta v skladu z ustavo,

                     —

                     da bodo do 30. septembra 2007 sprejeti ukrepi, s katerimi se bo zagotovilo delovanje volilnega urada, vključno z imenovanjem volilnega nadzornika, v skladu z ustavo,

                     —

                     da bo podpredsednik imenovan v skladu z ustavo.

               Zaveza št. 2
         Začasna vlada bo pri sprejemanju pomembnih zakonodajnih, proračunskih in drugih političnih pobud in sprememb upoštevala posvetovanja s civilno družbo ter vsemi drugimi zainteresiranimi stranmi.
         B.   Pravna država

         Zaveza št. 1
         Začasna vlada si bo po najboljših močeh prizadevala, da prepreči izjave varnostnih agencij, ki so namenjene zastraševanju.
         Zaveza št. 2
         Začasna vlada bo podprla ustavo iz leta 1997 ter jamčila nemoteno in neodvisno delovanje ustavnih institucij, kot so fidžijska komisija za človekove pravice, Komisija za javne službe, Komisija za ustavne naloge. Ohranjena bo bistvena neodvisnost in delovanje Velikega sveta poglavarjev.
         Zaveza št. 3
         Neodvisnost sodstva se bo v celoti spoštovala in omogočeno bo njegovo nemoteno delovanje, njegove odločitve pa bodo upoštevale vse zainteresirane strani, zlasti:

                     —

                     začasna vlada se zaveže, da bo sodišče v skladu z oddelkom 138(3) ustave imenovano do 15. julija 2007,

                     —

                     vsakršna imenovanja in/ali razrešitve sodnikov bodo odslej potekala ob strogem upoštevanju ustavnih določil in postopkovnih pravil,

                     —

                     vojska, policija ali začasna vlada se v nobenem primeru in v nikakršni obliki ne bodo vmešavale v sodni postopek, vključno s polnim spoštovanjem pravnega poklica.

               Zaveza št. 4
         Vsi kazenski postopki, povezani s korupcijo, se bodo obravnavali po ustreznih pravosodnih poteh in vsak drug organ, ki bo morda vzpostavljen za preiskavo domnevnih primerov korupcije, bo deloval v okviru ustavnih določil.
         C.   Človekove pravice in temeljne svoboščine

         Zaveza št. 1
         Začasna vlada bo sprejela vse potrebne ukrepe, da se bodo preiskave ali obravnave vseh obtožb o kršitvi človekovih pravic opravljale v skladu z različnimi postopki in forumi po zakonih Fidžija.
         Zaveza št. 2
         Začasna vlada namerava maja 2007 odpraviti ukrepe za izredne razmere, če ne bo groženj nacionalni varnosti, javnemu redu in varnosti.
         Zaveza št. 3
         Začasna vlada si bo prizadevala zagotoviti, da bo fidžijska komisija za človekove pravice delovala povsem neodvisno ter v skladu z ustavo.
         Zaveza št. 4
         Svoboda izražanja in svoboda medijev v vseh oblikah se polno spoštujeta, kot to zagotavlja ustava.
         D.   Spremljanje izvajanja zavez

         Zaveza št. 1
         Začasna vlada se zavezuje, da bo ohranila reden dialog, ki bo omogočal potrjevanje doseženega napredka, organom/predstavnikom EU in ES pa dala popoln dostop do vseh informacij, povezanih s človekovimi pravicami, mirno obnovitvijo demokracije in pravno državo na Fidžiju.
         Zaveza št. 2
         Začasna vlada v celoti sodeluje z morebitnimi misijami EU in ES za oceno in spremljanje napredka.
         Zaveza št. 3
         Začasna vlada vsake tri mesece od 30. junija 2007 naprej pošilja poročila o napredku glede bistvenih elementov Sporazuma iz Cotonouja in glede zavez.
         Ugotavlja se, da je nekatera vprašanja mogoče učinkovito obravnavati zgolj s pragmatičnim pristopom, ki priznava dejansko stanje razmer in je usmerjen v prihodnost.


title: 2009/737/ES: Sklep Komisije z dne 5. oktobra 2009 o ustavitvi preiskave o ukrepih, ki jih je uvedla Vzhodna republika Urugvaj in vplivajo na uvoz in prodajo viskija v Urugvaju

text:
               6.10.2009

               SL

               Uradni list Evropske unije

               L 262/52

      SKLEP KOMISIJE

   z dne 5. oktobra 2009
   o ustavitvi preiskave o ukrepih, ki jih je uvedla Vzhodna republika Urugvaj in vplivajo na uvoz in prodajo viskija v Urugvaju
   (2009/737/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3286/94 z dne 22. decembra 1994 o določitvi postopkov Skupnosti na področju skupne trgovinske politike za zagotovitev izvrševanja pravic Skupnosti po mednarodnih pravilih trgovanja, zlasti tistih, ki so dogovorjena v okviru Svetovne trgovinske organizacije (1), in zlasti člena 11(1) Uredbe,
   ob upoštevanju naslednjega:
   A.   OZADJE POSTOPKA

               (1)

               Združenje Scotch Whisky Association (SWA) je 2. septembra 2004 v imenu predstavnikov industrije škotskega viskija vložilo pritožbo v skladu s členom 4 Uredbe (ES) št. 3286/94 (v nadaljnjem besedilu: Uredba).

               (2)

               Pritožnik je trdil, da je bila prodaja škotskega viskija Skupnosti v Vzhodni republiki Urugvaj ovirana zaradi različnih trgovinskih ovir v smislu člena 2(1) Uredbe. Vse domnevne trgovinske ovire so bile neposredno povezane z urugvajskim sistemom trošarin IMESI (Impuesto Especifico Interno), ki so zajemale:

                           (a)

                           izključitev viskijev, staranih tri ali več let, iz najnižje davčne kategorije;

                           (b)

                           pomanjkanje preglednosti in predvidljivosti sistema IMESI;

                           (c)

                           zahtevo za uporabo trošarinskih nalepk na uvoženih viskijih;

                           (d)

                           zahtevo za predplačilo davkov na uvoz.

               (3)

               Pritožnik je tudi trdil, da ima ta praksa škodljive učinke na trgovino v smislu člena 2(4) Uredbe.

               (4)

               Zato je Komisija po posvetovanju s svetovalnim odborom, ustanovljenim z Uredbo, sklenila, da obstajajo zadostni dokazi za utemeljitev začetka preiskave za proučitev pravnih in dejanskih vprašanj. Zato se je 23. oktobra 2004 začela preiskava (2).

         B.   UGOTOVITVE PREISKAVE

               (5)

               Urugvajski organi so med postopkom preiskave izrazili pripravljenost za iskanje obojestranske zadovoljive rešitve. Službe Komisije so se dogovorile, da bodo razpravljale o možnih načinih reševanja vprašanj iz pritožbe. Na podlagi razprave so urugvajski organi predlagali poravnavo spora, pri čemer so upoštevali naslednje elemente:

                           (a)

                           Ker so urugvajski organi prvotno uporabljali prakso, ki izključuje vse viskije, starane več kot tri leta, iz najnižje davčne kategorije (poleg tega predpisi EU zahtevajo, da morajo biti viskiji starani najmanj 3 leta), je Urugvaj predlagal umaknitev te zahteve z učinkom od 1. julija 2005.

                           (b)

                           V zvezi z diskriminatorno zahtevo za uporabo trošarinskih nalepk na uvoženih steklenicah viskija se je Urugvaj zavezal, da bo spremenil predpise do 30. junija 2005 in ti bodo začeli veljati v roku 90 dni.

                           (c)

                           SWA je tudi trdil, da urugvajska notranja davčna ureditev za žgane pijače krši pravila GATT, kolikor jih ne uporablja usklajeno, nepristransko in razumno. Urugvajski organi so podpirali prilagoditev strukture trošarinskega sistema IMESI, da se do leta 2006 „uskladi z najbolj običajnimi davčnimi sistemi na mednarodni ravni“.

                           (d)

                           V zvezi z zahtevo za predplačilo davka na uvoz v višini 80 % carinske vrednosti blaga je bilo dogovorjeno, da Urugvaj lahko ohrani sistem predplačil za davek IMESI, da se prepreči davčna utaja.

         C.   RAZVOJ DOGODKOV PO KONCU PREISKAVE

               (6)

               Prva dva koraka, ki so ju predvideli urugvajski organi, sta bila izvedena v določenih rokih, sprememba strukture IMESI pa je bila odložena do leta 2007, ko je Urugvaj z Odlokom št. 520/2007 z dne 27. decembra 2007 uvedel novo zakonodajo o trošarinah.

               (7)

               V začetku leta 2008 je Komisija od Urugvaja zahtevala več pojasnitev v zvezi z revizijo strukture posebnega notranjega davka. Pojasnitve, ki jih je urugvajska vlada predložila maja 2009, potrjujejo, da urugvajski sistem v tej poravnavi spora deluje v skladu z ustreznimi obveznostmi STO in zavezami Urugvaja.

         D.   SKLEPNA UGOTOVITEV IN PRIPOROČILA

               (8)

               Na podlagi zgornje analize se ugotavlja, da je preiskava privedla do zadovoljivega stanja v zvezi s trgovinskimi ovirami, kakor so bile opredeljene v pritožbi SWA. Preiskavo je zato treba ustaviti v skladu s členom 11(1) Uredbe.

               (9)

               V zvezi z ukrepi iz tega sklepa je bilo opravljeno posvetovanje s Svetovalnim odborom –

         SKLENILA:
   Edini člen
   Preiskava o ukrepih, ki jih je uvedla Vzhodna republika Urugvaj in vplivajo na uvoz in prodajo viskija v Urugvaju, se ustavi.

      V Bruslju, 5. oktobra 2009

            Za Komisijo

         Catherine ASHTON

            Članica Komisije

      (1)  UL L 349, 31.12.1994, str. 71.

      (2)  UL C 261, 23.10.2004, str. 3.